text: Politiscanneren er død
  21 februar 2011 kl. 18.09
  Politiet gik mandag over til et nyt avanceret radiosystem. Det betyder, at nysgerrige ikke længere kan lytte med på deres politiscannere.
  Det nye signal kommer fra et selvstændigt radionet, og alle samtaler bliver sendt krypteret, så man ikke længere kan aflytte de luftbårne signaler.
  Eller det er i hvert fald blevet mere besværligt, for ifølge nyhedssiden fredericiainfo.dk, kan man stadig aflytte det nye politisignal med et såkaldt PDW program på computeren og en ny scanner.
  